সোমবার থেকে ফের তাপপ্রবাহ না হলেও তীব্র গরম ও আর্দ্রতার জন্য সমস্যায় থাকবেন দক্ষিণবঙ্গবাসী। সর্বনিম্ন তাপমাত্রা বেড়ে যাওয়া এর অন্যতম কারণ। যেমন রবিবার সর্বনিম্ন তাপমাত্রা ছিল ৩০.৪ ডিগ্রি সেলসিয়াস। যা স্বাভাবিকের থেকে ৪ ডিগ্রি বেশি। দক্ষিণবঙ্গে বর্ষা সক্রিয় হতে এখন ৫-৬ দিন লাগবে বলে জানিয়েছে আবহাওয়া দফতর। এর মধ্যে কোথাও কোথাও স্হানীয় ভাবে বজ্রগর্ভ মেঘের থেকে বৃষ্টি এলেও তাতে সাময়িক স্বস্তিই মিলবে, তার চেয়ে বেশি কিছু নয়।